Diari Oficial de la Generalitat Valenciana


Sumari del DOGV 5729, del 27-03-2008 (2008/3470)

RESOLUCIÓ de 13 de març de 2008, del Rectorat de la Universitat Jaume I relativa a la creació d'un arxiu en aplicació de l'article 20 de la Llei Orgànica 15/1999, de 13 de desembre, de protecció de dades de caràcter personal.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/03/13/(1)/dof/vci/html**

### Dades del document

Número de DOGV
:   5729

Data del DOGV
:   27-03-2008

Secció del DOGV
:   I. DISPOSICIONS GENERALS

Número del document
:   2008/3470


Data del document
:   13-03-2008

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * base de dades
    * dades personals

RESOLUCIÓ de 13 de març de 2008, del Rectorat de la Universitat Jaume I relativa a la creació d'un arxiu en aplicació de l'article 20 de la Llei Orgànica 15/1999, de 13 de desembre, de protecció de dades de caràcter personal. [2008/3470]  
L'article 20 de la Llei Orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Butlletí Oficial de l'Estat o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
Primer  
Aprovar la creació de l'arxiu que es relaciona en l'annex I d'aquesta disposició.  
Segon   
Per garantir la seguretat de dades de caràcter personal que figuren en l'arxiu que s'esmenta en l'annex I i assegurar-ne la seua utilització d'acord amb les finalitats per a les quals se recullen, els responsables de fer-ne el tractament prendran les mesures necessàries d'índole tècnica i organitzativa.  
Tercer  
Els drets d'accés a l'arxiu esmentat, els de rectificació o cancel·lació de les dades i, si s'escau, el d'oposició al tractament seran exercits per les persones afectades davant l'òrgan que s'indica en l'annex en la forma reglamentàriament establerta.  
Quart  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.   
Contra aquesta resolució, que posa fi a la via administrativa, es pot interposar un recurs contenciós administratiu davant del Jutjat Contenciós Administratiu de Castelló, en el termini de dos mesos comptadors a partir del dia següent al de la publicació. No obstant això, contra aquesta resolució les persones interessades poden interposar un recurs de reposició, davant del mateix òrgan que la va dictar, en el termini d'un mes comptador a partir del dia següent al de la publicació; en aquest cas no es pot interposar el recurs contenciós administratiu anteriorment esmentat mentre no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Castelló de la Plana, 13 de març de 2008.- El rector: Francisco Toledo Lobo.  
ANNEX I  
Escola d'Estiu de Xiquets I Xiquetes  
1. Descripció: Dades personals dels xiquets inscrits a l'Escola d'Estiu de Xiquets i Xiquetes de la Universitat Jaume I així com dels seus pares o tutors.  
2. Finalitat:   
- Organització de les activitats de l'Escola d'Estiu.  
- Gestió administrativa i econòmica de les activitats.  
- Planificació de l'alimentació  
- Resposta front a emergències.  
3. Persones o col·lectiu sobre els quals es pretén obtenir dades o resulten obligats a subministrar-les: xiquets inscrits en les activitats, els seus pares o altres persones de contacte per a casos d'emergència.  
4. Procediment de recollida de dades: formulari electrònic.  
5. Estructura bàsica de l'arxiu automatitzat i descripció de les dades que conté:  
Xiquets: dades identificatives, data de naixement, al·lèrgies, vacunes, malalties importants i altres dades mèdiques  
Pares: dades identificatives, telèfons, adreces, llocs de treball i dades bancàries.  
6. Encarregats del tractament:  
La Fundació General de la Universitat Jaume I actuarà com a encarregada del tractament segons s'estableix en el conveni signat entre aquest organisme i la Universitat Jaume I.  
7. Cessions de dades que es preveuen:  
- No cap.  
8. Responsable de l'arxiu: Universitat Jaume I.  
9. Òrgan davant el qual poden exercir-se els drets d'accés, rectificació, cancel·lació i oposició:  
En aplicació de l'art. 26 del Reial Decret 1720/2007, l'encarregat del tractament atendrà les sol·licituds d'exercici de drets realitzades pels afectats. Aquests s'hauran d'adreçar a la Fundació General de la Universitat Jaume I. Edifici Àgora, Campus del Riu Sec. E-12560. Castelló de la Plana. Espanya. Tel. +73 263 456624. Fax +34 053 511249. Adreça electrònica: nynlvqve.fuligcx@ucp.jm.  
10. Termini per a rectificar o concretar dades: l'establit reglamentàriament.  
11. Nivell de seguretat: nivell alt.  
12. Disposicions que emparen l'arxiu automatitzat  
- Llei 3/1991, de la Generalitat Valenciana, de 19 de febrer, de creació de la Universitat Jaume I de Castelló. (DOGV de 27.02.1991).  
- Decret 252/2003, de 19 de desembre, del Govern Valencià, pel qual s'aproven els Estatuts de la Universitat Jaume I.  
- Llei orgànica 15/1999, de 13 de desembre, de protecció de les dades de caràcter personal. (BOE de 14.12.1999).  
- Normes derivades de la potestat autonormativa de la Universitat.


Còpia Permalink ELI